caliche
Store norske leksikon,Realfag,Geologi,Bergarter,Sedimentære bergarter
Caliche er en porøs bergart dannet ved utfelling av kalk (kalkspat) og/eller andre mineralsalter fra oppstigende grunnvann på eller nær overflaten i tørre strøk. En særlig type opptrer som leier av urent chilesalpeter blandet med sand, gips, steinsalt, og en hel del andre salter som delvis består av jodater, kromater og borater.
Mektige caliche-avleiringer finnes i et belte som er cirka 700 km langt og fra 15 til 80 km bredt langs østskråningen av Andesfjellene i ørkenstrøkene i det nordlige Chile.Ved rensing utvinnes hovedsakelig chilesalpeter, men også en rekke andre produkter, for eksempel det såkalte caliche jaune, som blant annet fører de jodholdige mineraler lautaritt og dietzeitt, og ved raffinering gir jod som et verdifullt biprodukt.I Norge er det stedvis utviklet caliche-kalkstein mellom de karbon-permiske lavastrømmene i Oslofeltet. Les mer i Store norske leksikon chilesalpeter sedimentære bergarter bergarter